Document ID: 31999D0717

KOMMISSIONENS BESLUTNING
af 19. oktober 1999
om fastsættelse af listen over enheder i edb-nettet Animo og om ophævelse af beslutning 96/295/EF
(meddelt under nummer K(1999) 3357)
(EØS-relevant tekst)
(1999/717/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 20, stk. 3, og
ud fra følgende betragtninger:
(1) For at sikre, at edb-nettet Animo kan fungere efter hensigten, bør listen over de forskellige enheder, jf. artikel 1 i Kommissionens beslutning 91/398/EØF(3), ajourføres;
(2) det er nødvendigt at ajourføre og konsolidere denne liste, for at der kan fastsættes en takstberegning for medlemsstaterne fra den 1. april 1999;
(3) grundet de mange ændringer, der i de sidste tre år er sket i Animo-enhederne som følge af bl.a. ændringer i medlemsstaternes områdestruktur og Kommissionens godkendelse af grænsekontrolsteder, bør der vedtages en ny beslutning; med henblik herpå bør Kommissionens beslutning 96/295/EF(4), senest ændret ved beslutning 98/167/EF(5), ophæves; denne ophævelse er uden virkning for de akter og beslutninger, som vedrører beslutning 96/295/EF;
(4) de i denne beslutning fastsatte foranstaltninger er i overensstemmelse med udtalelse fra den Stående Veterinærkomité -
VEDTAGET FØLGENDE BESLUTNING:
Artikel 1
Listen over enheder som defineret i artikel 1 i beslutning 91/398/EØF og deres identifikationsnummer er fastsat i bilaget.
Artikel 2
Denne beslutning får virkning fra den 1. april 1999.
Artikel 3
Beslutning 96/295/EF ophæves fra den 1. april 1999. Henvisninger til den ophævede beslutning skal forstås som henvisninger til nærværende beslutning.
Artikel 4
Denne beslutning er rettet til medlemsstaterne.
Udfærdiget i Bruxelles, den 19. oktober 1999.

Labels: 12
3
6